شەفەق نیوز/ شاندیگ ئەمنی پایەبەرز، ئمڕوو سێشەممە، رەسیە شوین ئەو رویداو تیرۆریە ک دویەکە ریخریاگ داعش لە ئاوای ئیسڵاح لە جەلەولا لە پارێزگای دیالە جیوەجیی کرد.
سەرچەوەیگ ئەمنی ئەرا ئاژانس شەفەق نیوز وت: شاندیگ ئەمنی وە سەرۆکایەتی جیگر فەدماندەی ئۆپراسیۆنەیل هاوبەش فەریق روکن عەبدولئەمیر شمەری، رەسیە شوین رویداوەگە لە ئاوای ئیسڵاح لە جەلەولا.
سەرچەوەگە وتیش: شمەری رەسیە شوینەگە، و وەگەرد گشت کەرتەیل ئەمنی گردەو بوی.
دویەشەو دووشەمەمە، ریخریاگ داعش پەلاماریگ لەبان ئاوای ئیسڵاح لە جەلەولا جیوەجی کرد، ک بویە هووکار چوار کوشیان و پەنج زەخمدار لە هیزە ئەمنیەیلە ومەدەنی.
